section_heading: Od 1995. do 2010. godine
paragraph_text: Sredinom 2004. godine, Sučić počinje raditi na novom izdanju Zabranjenog pušenja, dvostrukom albumu Hodi da ti čiko nešto da!. Sljedeće godine sklada glazbu za bosanskohercegovačku akcijsku-komediju Nafaka koji izlazi 2006. godine. Na tom projektu je imao priliku surađivati i s renomiranim glazbenicima različitih žanrova, kao što su: Halid Bešlić, Arsen Dedić, Lucija Šerbedžija i zbor Arabeske. U lipnju 2006. godine pjesma "Nema više", prvi singl s albuma Hodi da ti čiko nešto da!, zasjeda na 1. mjesto mnogih radio postaja. Sučić je napisao ovu pjesmu s bosanskim piscem Nenadom Veličkovićem. Zabranjeno pušenje 16. studenoga 2006. godine izdaje spomenuti studijski album, ukupno svoj osmi.<ref> U isto vrijeme Sučić je komponirao i glazbu za kazališnu predstavu Grad od snova Narodnog kazališta u Tuzli.